OpenLLM-France/wikimedia huggingface dataset:
# Batasuna, Aurrerapena eta Demokrazia

Batasuna, Aurrerapena eta Demokrazia —gaztelaniazko UPD nahiz UPyD siglez ezagunagoa— (gaztelaniaz: Unión, Progreso y Democracia) 2007. urtean Espainian sortutako eta 2020. urtean desagertutako alderdi politiko bat izan zen. Nagusiki, espainiar nazionalismoan oinarritutako pentsamoldea zuen.
Alderdiaren bultzatzaileak Aski da! taldearen barnean sortutako Plataforma Pro taldean antolatu ziren, alderdia sortzeko bidean. Bultzatzaile nabarmenen artean euskal herritarrak badaude, hala nola Fernando Savater, Rosa Díez eta Carlos Martínez Gorriarán.
Alderdiaren bultzatzaileen esanetan, alderdia «antinazionalista» zen. Espainiar Estatuko nazionalismo periferikoaren aurkako jarrera argia zuen, batez ere Euskal Herrikoaren eta Kataluniakoaren aurkakoa. Espainian nazio bakarra zegoela aldezten zuen, eta sutsuki haren batasunaren alde egiten zuen. Era berean, Espainiako Konstituzioa erreformatzea eskatzen zuten, Espainian federalismoa simetrikoa izan zedin.

## Hautetsiak

* Hiru Eurolegebiltzarkide.
* 128 zinegotzi Espainia osoan zehar.

## Erreferentziak

* 1 2 (Ingelesez)UPyD. Ideology: centralism, social liberalism. Political Position: Centre - European Social Survey
* ↑ (Gaztelaniaz) «UPyD es un partido progresista, laico y liberal» DiarioSur (Noiz kontsultatua: 2010-02-09).
* ↑ (Gaztelaniaz)UPyD y Ciudadanos no pueden resignarse a ser irrelevantes - Editorial El Mundo
* ↑ (Gaztelaniaz)Rosa Díez: «ser patriota español no es otra cosa que defender los valores comunes»
* ↑ Unión, Progreso y Democracia (UPyD) - Eusko Legebiltzarra
* ↑ Unión, Progreso y Democracia - Europarako Liberalen eta Demokraten Aliantza
* ↑ Unión, Progreso y Democracia - Europako Parlamentua
* ↑ (Gaztelaniaz)Grupo municipal Unión, Progreso y Democracia - Burgosko Udaletxea
* ↑ https://www.eldiario.es/politica/restos-naufragios-upyd-partido-aspiraba-ocupar-centro-resiste-desaparecer_1_6444041.html
* ↑ https://web.archive.org/web/20130128060052/http://www.parties-and-elections.eu/spain2.html

## Kanpo estekak

* (Gaztelaniaz) Alderdiaren webgune ofiziala
* Datuak: Q1144342
* Multimedia: Unión, Progreso y Democracia / Q1144342
# Carlos Martínez Gorriarán

    Artikulu hau politikariari buruzkoa da; beste esanahietarako, ikus «Carlos Martínez».
Carlos Martínez Gorriarán (Donostia, 1959ko abenduaren 14a) euskal politikari eta idazlea da.

## Biografia

1976 eta 1978 artean, LKIren Iraultza Taldeak erakundeko kide izan arren, 1990eko hamarkadan Ermuko Foroa eta ¡Basta Ya! elkarteen sortzaileetako bat izan zen. EHUn filosofia eta Deustuko Unibertsitatean historia ikasi ondoren, EHUko irakasle izan zen.
2007an Batasuna, Aurrerapena eta Demokrazian sartu ondoren, 2011n Espainiako diputatu hautatu zuten.

## Lanak

* Oteiza, un pensamiento sin domesticar: ensayo (Baroja, 1989).
* Casa, provincia, rey: (para una historia de la cultura del poder en el País Vasco) (Alberdania, 1993).
* El arte vasco y el problema de la identidad (Alberdania, 1995), Imanol Agirre Arriagarekin batera.
* Movimientos cívicos (Turpial, 2008).
* Datuak: Q3754112
* Multimedia: Carlos Martínez Gorriarán / Q3754112
# Zientzien Errusiar Akademia

Zientzien Errusiar Akademia (errusieraz: Российская академия наук, translit.: Rossískaya akadémiya naúk, edo, bere siglengatik, PAH), Errusiako akademia nazionala da. Erakunde honek, Errusia osoan ditu zientzia institutuak. Ohore bat da akademiako kide bezala aukeratua izatea, eta, egundaino, 802 berezko kide ditu akademiak. Sobietar garaian, SESBeko zientzien akademia bezala ezagutzen zen, eta bere buruzagitza Moskun ezarri zen. Akademiako lehendakaria Alexander Sergeev da (2017ko irailean hautatua).

## Historia

Petri I.a Errusiakoak sortu zuen akademia San Petersburgon, eta 1724ko urtarrilak 22ko senatuaren dekretuaren bidez abian jarria. 1724 eta 1917 bitartean San Petersburgoko Zientzien Akademia deitua izan zen. Bertan lan egiteko gonbidatuak, matematikariak, Leonhard Euler, Christian Goldbach, Nicolas Bernoulli eta Daniel Bernoulli kasu, enbriologialariak, Caspar Friedrich Wolff kasu, astronomo eta geografoak, Joseph-Nicolas Delisle kasu, fisikariak, Georg Wolfgang Kraft kasu, eta historialariak, Gerhard Friedrich Müller kasu, ziren.
Yekaterina Dashkova printzesaren zuzendaritzapean, (1783 eta 1796 artean, alegia), akademia kontratatu zuten errusiar hizkuntzako hiztegi akademiko handia biltzeko. Herrialdeko urruneneko tokiak esploratzeko espedizioek, buru bezala, akademiako zientzialariak zituzten, edo bertako partehartzaile aktibo gehienak. Hauek ziren Vitus Beringek Kamtxatkara eginiko bere bigarren espedizioko partaideak, 1733 eta 1743 artean, eta Peter Simon Pallasek Siberiara eginikoetan.
1925ean, Zientzien Errusiar Akademia, "Batasun osoko gorengo instituzio zientifiko" bezala errekonozitu eta SESBeko zientzia akademia bezal berrizendatu zuen. SESBeko zientzia akademiak, Zientzien Akademia nazionala sobietar errepubliketan ezartzen lagundu zuen (Errusiako Sobietar Errepublika Sozialista Federatiboan izan ezik), kasu askotan, zientzialari garrantzitsuei, beste errepublika batzuetan lan egin eta bizitzea baimenduz.
1934an, akademiako buruzagitzak, San Petersburgotik, herrialdeko hiriburua zen Moskura eraman ziren, zenbait institutu akademikorekin batera.
Sobietar Batasunaren kolapsoaren ondoren, 1991ko abenduak 2an Errusiar Federazioko presidentearen dekretuz, Zientzien Errusiar Akademia berrezartzen dute, SESBeko zientzia akademiaren instalakuntza guztiak oinordetuz Errusiako lurraldean.

## Ikus, gainera

* Valerio Legasov

## Kanpo estekak

* Datuak: Q83172
* Multimedia: Russian Academy of Sciences / Q83172
* Espezieak: RAS
# Amets Aranguren

Amets Aranguren (Iruñea, Nafarroa Garaia, 1998) musikaria da. Ibil bedi taldeko kidea, bertan saxofoia eta pianoa jotzen ditu, eta abestu egiten du. Horrez gain, hainbat euskal hedabidetan eta euskalgintzan ere ari da kolaborazioak egiten.

## Musika

Nafarroako Kontserbatorioan ikasketak egin zituen eta bertan hasi zen Ibil bediko kideekin taldeari forma ematen. 2018an sortu zuten taldea.

## Kazetaritza
### Podcast-a

Durangoko Azokako podcasta, #baDAbil, aurkezten du. 2023an lehen 5 ataleko lehen denboraldia egin zuten, 2024an bigarren denboraldia grabatu zuten. EITB podkast-entzat Hiru Damatxok egiten duen saioa da.

### Argia

Kultur ekitaldien 50 kronikatik gora egin ditu ARGIAn. 2020. urtean hasi zen.

### Nafarroako Hitza

Iritzi artikuluak egin izan ditu Nafarroako Hitzan.

## Bestelakoak

* 2018. urtean Iruñeko Euskaraldiaren koordinatzailea izan zen 20 urterekin.
* 2023. urtean Azpeitiko Dinamoa Sormen Guneko Idazle eskolako irakasleetako bat izan zen.

## Erreferentziak

* ↑ «Amets Aranguren. (Iruñea, 1998)» Berria 2022-08-21 (Noiz kontsultatua: 2024-11-03).
* ↑ «EITB Podkast baDA!bil EITBko podcasta» www.eitb.eus 2024-11-03 (Noiz kontsultatua: 2024-11-03).
* ↑ «ARGIA - Amets Aranguren» Argia (Noiz kontsultatua: 2024-11-03).
* ↑ «Iritzia: Kantu bat gara, baina zein?» nafarroa.hitza.eus (Noiz kontsultatua: 2024-11-03).
* ↑ «Amets Aranguren, Iruñeko Euskaraldiaren koordinatzailea -» euskalerriairratia.eus (Noiz kontsultatua: 2024-11-03).
* ↑ Mujika, Ander. (2023-10-11). «Amets Aranguren: Zer harreman dugu isiltasunarekin? » Dinamoa Azpeitiko Sormen Gunea» Dinamoa Azpeitiko Sormen Gunea (Noiz kontsultatua: 2024-11-03).

## Ikus, gainera

* Ibil bedi

## Kanpo estekak

* ARGIAko kultur kronikak
* Datuak: Q130772405
# Ziza behigorri

Ziza behigorria (Tricholoma vaccinum) Tricholomataceae familiako onddo espezie bat da. Haragi latza, ia kalitaterik gabea.

## Deskribapena

Kapela: 4 eta 10 cm bitarteko diametrokoa, mamitsua, lehorra, titi pixka batekin eta ertz biribilkatuarekin, batez ere gaztetan. Ertzak luzatzen direnean, ildaskatu egiten dira eta ertza iletsua da. Azal marroia du, ezkata erradial zabal ilunagoekin.
Orriak: Zabal samar, zurixkak, baina gorriz zikintzen dira.
Hanka: Luzanga eta barnehutsa, beheko aldean kapelaren antzeko kolorea duten zuntzexkak ditu eta goiko aldean, pruinaduna ezkatatxo arrosekin.
Haragia: Zuria, zahartzaroan aireak ukitzen dionean berehala gorritzen da. Irin usaia du eta zaporea ere bai, baina zertxobait mikatza.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

## Jangarritasuna

Erdipurdiko jangarria.

### Nahasketa arriskua

Tricholoma imbricatum delakoarekin, hau handiagoa da, azal leunagoa du (ez da hain ezkatatsua eta iletsua), ez da hain gorrixka eta oin klabiformea du, ez lodituta.

## Sasoia eta lekua

Udan koniferoen azpian, batez ere izeietan, baina batzuetan hostozabalen basoetan ere aurkitzen da.

### Banaketa eremua

Asiako iparraldea, Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 298 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 303 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos,. Jose Luis Añanos Echo Editorial Pirineo, 256 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 158 or. ISBN 84-282-0865-4..

## Kanpo estekak

* Datuak: Q3506262
* Multimedia: Tricholoma vaccinum / Q3506262
# Fadurako Kiroldegia

Fadurako Kiroldegia txirrindularitza eta errugbia praktikatzeko kirol-instalazioa da, eta Getxo Kirolak Fadurako parte da, Getxon (Bizkaia). Instalazioek barne hartzen dituzte atletismo pistak, futbol zelaiak eta belar hockeya, igerilekuak, estalitako kirol aretoa, gimnasioa eta tenis pistak, 1960ko hamarkadaren hasieran eraiki zituztenak. Belodromoaren albo-euskarri estaliak 1.000 eserleku-ikusle har ditzake. Bizikletentzako pista obalatua hormigoiz egina dago.
Pistaz inguratutako errugbi zelaian, Getxo Errugbi Taldeak Errugbiko Ohorezko Mailaren etxean jokatzen ditu bere partidak. Bere azalera belar naturala da.

## Erreferentziak

* ↑ (Gaztelaniaz) «El campo de rugby y el velódromo de Fadura estrenan nuevo vallado y una mejor iluminación» Thinking Fadura 2019-11-14.
* ↑ «Getxo - Kirolak - Getxo Kirolak - Polideportivo Fadura» www.getxo.eus.
* ↑ (Gaztelaniaz) «Apertura de la zona exterior de Fadura a partir del 1 de junio» Radio Nervión 2020-05-26.
* ↑ (Gaztelaniaz) «El Getxo Rugby, a mantenerse en Honor» Deia 2024/10/19.
* ↑ (Ingelesez) «Getxo Kirolak Fadura» www.euskadi.eus 2006-10-31.

## Kanpo estekak

* Datuak: Q25509207
# X-Men (filma)

X-Men (euskaraz X-Taldea) 2000ko Bryan Singer estatubatuar zinema zuzendariaren superheroi filma bat da. Marvel Comics etxeko Jack Kirby eta Stan Lee komikigileen X-Men komikian oinarritua dago. Bertan, Patrick Stewart, Hugh Jackman, Ian McKellen, Halle Berry, Famke Janssen, James Marsden, Bruce Davison, Rebecca Romijn-Stamos, Ray Park eta Anna Paquin aktoreek antzeztu zuten.
Izandako arrakastaren ondorioz hainbat jarraipen izan ditu: X2 (2003), X-Men: The Last Stand (2006), X-Men Origins: Wolverine (2009), X-Men: First Class (2011), The Wolverine (2013) eta X-Men: Days of Future Past (2014). 2006ko filmak baino ez du euskarazko audioa: X-Taldea 3: Azken erabakia.

## Argumentua

Etorkizun hurbil batean, gizateriaren bilakerararen ondorioz arraza berri bat sortu da: mutanteak. Botere eta gaitasun berezien jabeak dira, eta bi taldetan banatuak daude: gizateriarekin harreman onak izan eta gizartean integratzearen aldekoak, Charles Xavier (Patrick Stewart) irakaslea buru dutenak, eta gizateriak mutanteak gorrotatzen dituelako gizakiak arraza eskasagotzat jotzen dituzten mutante taldea; azken horien buru Magneto (Ian McKellen) izeneko mutante arriskutsu eta zitala da. Honela, bi mutante taldeen arteko borroka ekidinezina izango da, eta gizateria borroka horren lekuko soila baino ez da izango.

## Aktoreak

* Hugh Jackman: Logan / Wolverine/Otsokume.
* Patrick Stewart: Charles Xavier irakaslea.
* Ian McKellen: Erik Lehnsherr / Magneto.
* Famke Janssen: Jean Grey.
* James Marsden: Scott Summers / Ziclope.
* Halle Berry: Ororo Munroe / Ekaitz.
* Anna Paquin: Marie/Pikara.
* Tyler Mane: Laban Hortz.
* Bruce Davison: Robert Kelly senataria
* Ray Park: Zapo.
* Rebecca Romijn: Mistika.
* Shawn Ashmore: Bobby Drake / Izotz Gizona.

## Kanpo estekak

* X-Men filmaren IMDBko fitxa irakurgai (Ingelesez)
* X-Men filmaren trailer edo iragarkia ikusgai. Youtube.com (Ingelesez)
* Datuak: Q106182

## Erreferentziak

* ↑ (Gaztelaniaz) MB, Frankie. (2024-10-08). «Toda la saga X-Men: en qué orden ver las películas de los mutantes de Marvel» Vidaextra (Noiz kontsultatua: 2024-11-03).
# 1975eko Islandiako emakumeen greba

1975eko urriaren 24ean, Islandiako emakumeek "herrialdearen ekonomia eta gizarterako egiten zuten ezinbesteko lana bistaratu" eta "soldata ezberdintasuna eta lan bidegabekerien aurka protesta egiteko" burutu zuten greba bat da. Islandian Emakumeen Jaieguna (islandieraz Kvennafrídagurinn) gisa ezagutzera eman zen.
Islandiako emakumeen %90ak parte hartu zuen. Hurrengo urtean Islandiako Legebiltzarrak emakume eta gizonezkoen eskubide berdintasuna bermatzen zuen legea onartu zuen.
# Maite Sota

Maite Sota Virto (Cintruenigo, Nafarroa Garaia, 1967) medikua eta idazlea da.
Medikuntza eta Kirurgian lizentziatua (1997, Zaragoza), Lehen mailako arretan diardu lanean. Haurrei zuzendutako olerki eta ipuinak idatzi zituen eta 2012an bere lehen eleberria argitaratu zuen. Ezkaba aldizkariko kolaboratzailea ere bada.

## Lanak

* Necoleto Pambí. Historia de una vida inspirada (2012)
* El ser encadenado (2013)
* El informe Ulises (2017, Pamiela)
* La soledad de la higuera (2019, Pamiela)
* Desnudas (2021, Pamiela)
* Locura (2024, Pamiela)

## Erreferentziak

* 1 2 3 www.funtsak.com, Funtsak-Diseño y Programación Web-. «Maite Sota Virto-(r)en liburuak. Biografia eta bibliografia» www.txalaparta.eus (Noiz kontsultatua: 2024-10-25).
* 1 2 (Gaztelaniaz) Garbayo, Cristina. (2024-04-18). «‘Locura’, de Maite Sota, explora los límites de la cordura y del género ‘noir’» Diario de Noticias de Navarra (Noiz kontsultatua: 2024-10-25).
* ↑ Pamiela etxea. (2021-05-25). Maite Sota: «Desnudas». (Noiz kontsultatua: 2024-10-25).
* ↑ (Gaztelaniaz) Garbayo, Cristina. (2024-04-18). «‘Locura’, de Maite Sota, explora los límites de la cordura y del género ‘noir’» Diario de Noticias de Navarra (Noiz kontsultatua: 2024-10-25).

## Kanpo estekak

* Datuak: Q130387592
# Sandra Toft

Sandra Toft (1989ko urriaren 18a) Danimarkako eskubaloi atezain profesionala da Gyri ETO KC-en eta Danimarkako talde nazionalean. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2021 | Espainia | 03 ! | Emakumezkoa |
| 2023 | Danimarka / Norvegia / Suedia | 03 ! | Emakumezkoa |
| Europako Txapelketak ||||
| Urtea | Lekua | Domina | Proba |
| 2022 | Eslovenia / Ipar Mazedonia / Montenegro | 02 ! | Emakumezkoa |

## Kanpo estekak

* Datuak: Q3374850
* Multimedia: Sandra Toft / Q3374850
# Sarah Iversen

Sarah Aaberg Iversen (1990eko apirilaren 10a) Danimarkako eskubaloi jokalaria da Herning-Ikast-Håndbold eta Danimarkako talde nazionalean. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2023 | Danimarka / Norvegia / Suedia | 03 ! | Emakumezkoa |
| Europako Txapelketak ||||
| Urtea | Lekua | Domina | Proba |
| 2022 | Eslovenia / Ipar Mazedonia / Montenegro | 02 ! | Emakumezkoa |

## Erreferentziak

* ↑ NFH holdet – 2016/2017. nfh.dk.
* ↑ Truppen til Danmark-Norge. DHF.

## Kanpo estekak

* Datuak: Q19562490
* Multimedia: Sarah Iversen / Q19562490
# Helena Elver

Helena Hagesøe Elver (1998ko martxoaren 1a) Danimarkako eskubaloi jokalaria da eta Odense Håndbold eta Danimarkako talde nazionalean jokatzen du. 2024ko Udako Olinpiar Jokoetan brontzea lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2023 | Danimarka / Norvegia / Suedia | 03 ! | Emakumezkoa |

## Erreferentziak

* ↑ Landsholdsbobler dropper Viborg - skifter i stedet til Odense. TV2 (Denmark) 19 March 2020.

## Kanpo estekak

* Datuak: Q61985006
# Anne Mette Hansen

Anne Mette Hansen (1994ko abuztuaren 25a) eskubaloi jokalari daniarra da Metz Handball eta Danimarkako talde nazionalean jokatzen duena. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2013 | Serbia | 03 ! | Emakumezkoa |
| 2021 | Espainia | 03 ! | Emakumezkoa |
| 2023 | Danimarka / Norvegia / Suedia | 03 ! | Emakumezkoa |
| Europako Txapelketak ||||
| Urtea | Lekua | Domina | Proba |
| 2022 | Eslovenia / Ipar Mazedonia / Montenegro | 02 ! | Emakumezkoa |

## Kanpo estekak

* Datuak: Q15313118
# Kathrine Heindahl

Kathrine Brothmann Heindahl (1992ko martxoaren 26a) Danimarkako eskubaloi jokalaria da Esbjerg taldean eta Danimarkako talde nazionalean. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2021 | Espainia | 03 ! | Emakumezkoa |
| 2023 | Danimarka / Norvegia / Suedia | 03 ! | Emakumezkoa |
| Europako Txapelketak ||||
| Urtea | Lekua | Domina | Proba |
| 2022 | Eslovenia / Ipar Mazedonia / Montenegro | 02 ! | Emakumezkoa |

## Erreferentziak

* ↑ 36. Kathrine Heindahl. randershk.dk.
* ↑ To udskiftninger i truppen mot Uruguay. dhf.dk.

## Kanpo estekak

* Datuak: Q16948836
* Multimedia: Kathrine Heindahl / Q16948836
# Teresa Ramos

Teresa Ramos Rabasa (Oviedo, Asturias, 1961) Iruñean bizi den galiziar idazlea eta psikoterapeuta da.

## Lanak

* Sabe la noche (2016)
* Bancales de perfume (2017)
* Cierta belleza (2021)

## Sariak eta errekonozimenduak

* "Rafael Fernandez Pombo" poesia lehiaketako XXXVIII. edizioan irabazle La conjura de las letras lanarekin (2012)
* "Noches Poéticas Bilbao" poesia lehiaketako lehen edizioan irabazle Sabe la noche lanarekin (2015)

## Erreferentziak

* 1 2 3 4 (Gaztelaniaz) Vélaz, Marta. (2021-02-23). «Teresa Ramos presenta su último libro 'Cierta belleza', un poemario sobre la vida» Diario de Noticias de Navarra (Noiz kontsultatua: 2024-10-25).
* 1 2 (Gaztelaniaz) Navarra.com. (2016-01-14). «Teresa Ramos presenta este jueves en la Casa de la Juventud su libro ‘Sabe la noche’» Navarra.com (Noiz kontsultatua: 2024-10-25).

## Kanpo estekak

* Datuak: Q130400924
# X-Men: The Last Stand

X-Men: The Last Stand (euskaraz X-Gizonak: Azken Gudua; X-Men 3, X-Men III, X-Men III: The Last Stand edo X III: The Last Stand ere deitua) 2006ko Brett Ratner estatubatuar zinema zuzendariak zuzendutako superheroi film bat da. Jack Kirby eta Stan Lee komikigileen X-Men kiminkietan oinarritua dago. Hugh Jackman, Halle Berry, Ian McKellen, Famke Janssen, Anna Paquin, Kelsey Grammer, James Marsden, Rebecca Romijn, Shawn Ashmore, Aaron Stanford, Vinnie Jones eta Patrick Stewart aktoreek antzeztu zuten. Film hau euskaraz ikus-entzuteko aukera dago; euskarazko audioa duen sagako bakarra da.
X-Men (2000) eta X2 (2003) filmeen jarraipena da, era berean, X-Men Origins: Wolverine (2009), X-Men: First Class (2011), The Wolverine (2013), X-Men: Days of Future Past (2014), Deadpool (2016) eta X-Men: Apocalypse (2016) jarraipenak izan ditu.

## Argumentua

Oharra: Atal honek istorio osoa edo amaiera argitzen du.
Gertakari batek historiaren iragatea aldatzearekin mehatxatzen du. Lehenbiziko aldiz, mutanteek aukera egin dezakate: bere singularitatea mantendu, isolamenduan geldituz, edota beren boterrei uko eginez gizaki arrunt bilakatzea. Mutanteen bi taldeetako buruzagiek ikuspuntu ezberdinak dituzte: Charles Xavier (Patrick Stewart) tolerantziaren alde dago, aldiz, Magnetok (Ian McKellen) kide indatsu eta egokienen biziraupenaren aldekoa da.

## Aktoreak

* Hugh Jackman: Logan / Wolverine
* Halle Berry: Ororo Munroe / Ekaitz
* Ian McKellen: Erik Lehnsherr / Magneto
* Famke Janssen: Jean Grey / Fenix
* Anna Paquin: Marie / Rogue
* Kelsey Grammer: Hank McCoy doktorea / Piztia
* James Marsden: Scott Summers / Ziklope
* Rebecca Romijn: Raven Darkholme / Mistika
* Shawn Ashmore: Bobby Drake / Iceman
* Aaron Stanford: John Allerdyce / Pyro
* Vinnie Jones: Cain Marko / Juggernaut
* Patrick Stewart: Charles Xavier / X Irakaslea
* Ellen Page: Kitty Pryde / Shadowcat
* Ben Foster: Warren Worthington III / Aingeru
* Dania Ramirez: Callisto
* Daniel Cudmore: Peter Rasputin / Koloso
* Michael Murphy: Warren Worthington II
* Shohreh Aghdashloo: Kavita Rao doktorea
* Josef Sommer: President dels Estats Units
* Eric Dane: James Madrox / Gizon Anitza
* Bill Duke: Trasken idazkaria

## Kanpo estekak

* X-Men: The Last Stand filmaren iragarkia ikusgai. Youtube.com (Ingelesez)
* X-Men: The Last Stand filmaren IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q221168
* Multimedia: X-Men: The Last Stand / Q221168
# Belgrad dorrea

Belgrad dorrea (serbieraz: Кула Београд, Kula Beograd) Serbiako Belgrad hiribiruan dagoen etxeorratz bat da.
2024an inauguratu zen, 168 metro eta 42 solairuko altuera du. Skidmore, Owings and Merrill arkotektura estudioak eraiki zuen.

## Kanpo estekak

* Datuak: Q28224747
* Multimedia: Belgrade Tower / Q28224747
# Forn d'Alcedo

Forn de Alcedo Horta de Valentzia-ko herria eta Valentzia hiriko auzoa da, Pobles del Sud barrutian kokatua, Turia ibaiaren ubide berriaren eta Valentziako Albuferaren artean. Auzoaren mugak dira ibaia eta Sedaví udalerria; mendebaldean, trenbidea dago eta La Torre auzoaren parean dago; ekialdean, berriz, Silla pistarekin eta Castellar-Oliveral auzoarekin egiten du muga.
Auzoko biztanleria osoa 1.281ekoa izan zen 2022an.
Lehen eta haur hezkuntzako ikastetxe bat badu. Auzoak hainbat industrialde biltzen ditu. Forn de Alcedok V-30ean du komunikazio-bide nagusia, hau da, herriaren iparraldean kokatzen dena, Silla pistarekin eta hiriko gainerako irteera eta sarrerekin lotzen duena. Gertuen dauden tren geltokiak Font de Sant Lluís (iparraldean) eta Benetusser (hegoaldean) dira. Bigarren mailako errepide baten bidez lotzen da Pinedorekin. Auzoa Valentziako EMT bus-zebitzuaren 9. eta 14. lineek eta Metrobuseko 183. lineak zerbitzatzen dute.
2024an Valentzian izan zen tanta hotzeko gertakari larriak gehien kaltetu zuen herrietako bat izan zen.

## Erreferentziak

* ↑ (Katalanez) ROMERO, V. PERAITA / A. CASTELLÓ / M.. (2024-10-31). «L’epicentre de la tragèdia» elperiodico (Noiz kontsultatua: 2024-11-02).

## Ikus, gainera

* La Torre
* El Castellar-l'Oliveral

## Kanpo estekak

* Datuak: Q11682604
* Multimedia: Forn d'Alcedo / Q11682604